
A V X MAGNANIMES 

BIBERONS. 


E S S I E V R S,  C’ejî  vn  prouerbe 
tres-approuué  de  dire  que  Dieu  ayde 
aux  infenfe\  & aux  yurongnes  : Cer- 
tes vous  pouue\  par  les  effeâs  en  recognoifire 
au  vray  la  caufe,  veu  qu'vue  boijjon  miferable 
qui  caufoit  la  perte  de  nos  corps,  ejl  allee  en  de- 
cadance,  pour  apporter  à vos  douleurs  vn  re- 
mede  fouuerain.  le  fcay  que  vous  ejles  ajje\ 
aduertis  que  Bacchus  doit  bien  tojl  faire  fon 
entree,  mais  craignant  que  vous  n'en  eujjie\ 
conceu  quelque  doubte,  ïay  voulu  mettre  en 
auant  ce  Tejlament  de  la  Biere,  qui  vous  en 
peut  du  tout  certiorer,  & qui  doit  Jans  fimuler 
confire  tout  vos  flux  de  ventres  en  gaillardifes 
fumeufes  : partant  prenez  tous  bon  courage, 
& croyez  que  ie  fuis  de  veftris  infantibus 
& compagnonibus  à iamais. 

Le  tres-fidele  F.  D.  P.  A. 

QV  AT  RAI  N. 

LE  biberon  qui  le  bon  vin  fouhaitte , 
S’il  efl  fubied  à boire  bien  fouuent  , 
Doit  fe  garnir  à l'encontre  du  vent , 
D'vn  bon  quignon  de  pain  en  Ja  pochette. 


( 5 ) 


LE  TESTA  MEN  T VE 

LA  TlERE. 


c 


'Est  trop,  c’eft  trop  regner  en  ce 
monde  faifant  languir  les  hu- 
mains, il  eft  temps,  il  eft  temps 
que  ie  meure  fans  regretter  mon 
trefpas,  la  néceiïité  le  requiert  que 
ie  cedde  ma  place  à Bacchus  : le  fuis  mondaine, 
& comme  mondaine  faut  mourir  : ie  fuis  la  vie& 
la  mort  de  ce  monde,  & comme  ayant  ainfi  ma 
qualité  meflangee,  ma  vie  eft  subieftte  au  tref- 
pas, & auffi  mon  trefpas  à la  vie,  tout  eft  auffi 
bien  corruptible  & subieft  au  détriment  : fi  ie 
meurs  plufieurs  viuront,  & si  ie  vis  dauantage 
pluüeurs  viuront  & mourront.  Qu’eft-il  donc 
besoing  que  ie  meure?  qu’eft-il  besoing  que 
S’abandonne  mon  Royaume  pour  vn  simple 
cornard  cuiffené  ? Eft-il  seulement  capable  de 
fe  parangonner  à ma  grandeur,  moy  qui  fuis 
caufa  Jufficiens  & excitans Jlercora  potatorum. 
Non,  non,  i<*  veux  tenir  bon  tant  que  ie  pour- 
ray,  ie  luy  veux  prefter  le  collet  parauant  que 
de  me  rendre,  ie  luy  veux  monftrer  publique- 
ment que  ie  ne  manque  non  plus  de  cou- 
rage que  de  force,  & non  plus  de  force  que 
d’authorité.  Qu’il  face  leulement  la  fanfare  en 

defpit  de  ma  grandeur,  qu’il  lace  le  furibond, 
le  fougoux,  le  bouffont,  il  trouuera  forme  à son 
pied;  cinquante  & cinquante  mille  experts  bi- 
berons d’allemants  sont  toufiours  à ma  deuo- 
tion,  ils  s’immoleront,  ie  le  fçay  tanquam  ice- 
nati,  pour  ma  defence,  quand  il  feroit  équipé  de 
toutes  pièces,  quand  tous  les  fourbill'eurs  de 
fauciffes  l’auroient  enforcy  de  leurs  lames  de 
seruelas,  & quand  mefmc  tout  le  pampre  de 
l’uniuers  lui  seruiroit  de  bouclier,  ie  ne  le 
crains  ny  le  redoute.  Toutefois,  ie  parle  bien 
hardiment,  vn  grand  vent  quelquefois  eft  ab- 
battu  d’vne  petite  pluve  (tefmoin  celuy  qui 
faifoit  retentir  son  cul  comme  vn  tintamarre 
formé  dans  les  nues,  qui  d’vnc  simple  rosee 
conantique  (1)  appaifa  fa  vehemence),  tel  fimule 
eftrc  hardy  qui  tremble;  tel  penfe  ellre  en  santé 
comme  le  parfum  d’vn  eftron,  qui  eft  talon- 
né de  la  mort.  Tout  beau,  ie  me  reprens,  ie  veux 
abbaiffer  mon  orage  , & l’orgueil  de  mon 
discours  : auiïi  bien  la  parole  & les  fens  me  dé- 
faillent, faut  que  ie  longe  à ma  confcience,  que 
ie  crie  mercy  à ceux  que  i’ay  faicl  mourir  en 
ma  vie,  & que  par  ma  mort,  si  ie  puis  à ce  coup, 
ie  les  relTufcite  : que  de  foufpirs,  que  de  regrets, 
que  de  pleurs  faut  que  i’efpanche  , rccognoif- 
fant  la  terre  toute  boll'uë  des  corps  que  i’ay  in- 
fectez. Ils  ont  à la  vérité  à caulë  de  moy  pleuré, 
mais  ç’a  efté  par  haine  & rancune  & mov  ie 
les  doibs  pleurer  par  amour  & compaffion. 
Trille  mefehef,  trifte  aduenture,  tri/iitia  trifti- 
tiarum  de  m’auoir  mis  en  ce  monde.  Pcrc,  mc- 
(1)  Du  latin  connri,  faire  des  efforts.  | Xote  du  copiste  ) 

re , à quoy  fongiez-vous  de  m’engendrer  ? l’a- 
mour vous  tenoit-il  en  fes  lacs  ? ou  fi  vous 
eftiez  du  tout  contre  la  raifon  opiniâtres?  Ouy, 
ie  le  croy,  car  vous  n’auiez  point  compafTion 
de  veoir  le  fils  de  Sylene  langoureux,  chétif, 
froidurier,  mécanique,  penfif,  trifte  comme  vn 
bonnet  de  nuiélt  fans  coiffe.  Vous  ne  reco- 
gnoiffiez  pas  qu’il  efioit  raifon  de  le  colloquer 
fur  vn  throfne,  au  lieu  de  moy  : Sus,  sus  quand 
bon  luy  femblera  qu’il  faffe  fon  entree  magni- 
fique, ie  luy  cedde  mon  pouuoir,  le  reuenu  de 
mon  Domaine,  & l’intendance  des  cerneaux  : 
que  l’on  m’ameine  feulement  des  Notaires 
afin  que  ie  faffe  mon  Tefiament  : Brafleurs,  ga- 
fieblcds , failles  vos  defpefches , & foyez  auec 
ce  conftans  en  vos  affligions,  monfirez  en 
me  rendant  ce  dernier  feruice  que  vous  auez 
des  iambes  aufii  bien  comme  des  bras , ne  tef- 
moignent  pas  vos  larmes  que  vous  auez  vn 
grand  ennuy,  ains  demonffrez  au  vulgaire  que 
vous  m’efles  toufiours  fidelles.  Le  fidelle  ferui- 
teur  qui  fieft  enrichy  au  feruice  de  quelque 
maiftre,  doit,  Pii  ne  Peft  iamais  acquitté  de  fon 
dcuoir,  le  fecourir  du  moins  quand  il  le  void 
aux  articles  de  la  mort  ; il  doit  de  tout  fon  pou- 
uoir Pefforcer  de  foulager  fes  langueurs , ou 
d’el'mouuoir  fes  creffes.  Qui  vous  retarde  donc 
tous  de  m’obeir  ? Tous  qui  auez  tant  gaigné 
auec  moy,  qui  vous  efles  faits  fi  gras  & potte- 
lez  à ma  fuitte  : pour  Dieu  courez  quérir  des 
Notaires  pour  enregiflrer  mon  Tefiament , 
car  ie  ne  veux  point  apres  ma  mort  auoir  re- 

proche  de  perlonne,  ie  veux  que  tout  aille  de 
point  en  point  félon  fa  forme  & teneur  : que 
les  Crocheteurs  de  Paris,  les  Meufniers,  & les 
folliciteurs  de  procez  foient  tous  les  iours 
yures  comme  fouppes,  guedez  comme  pour- 
ceaux, enflez  comme  crapauds,  qu’ils  marchent 
droict  comme  faucilles,  qu’ils  ayent  la  ceruel- 
le  compofee  comme  hannetons  : Bref,  qu’ils 
fafl'ent  tant  de  querelles  par  les  rues,  que  les 
Barbiers  fine  fcientia,  & les  pauures  procureurs 
affamez  fine praâica,  gaignent  à retour  de  bras 
leur  vie,  afin  qu’ils  ne  foient  plus  larrons.  Hé- 
las ! ie  recognois  bien  que,  i’ay  caufé  beaucoup 
de  troubles  dans  la  France,  veu  que  tel  eftoit 
vigoureux  & magnanime,  qui  n’eff  plus  rien 
qu’vn  poltron.  Il  le  trouuoit  (ie  le  fcav)  de  va- 
leureux guerriers  auant  ma  naiflance,  & main- 
tenant ils  font  tellement  fatiguez  de  la  guerre 
que  ie  leur  ay  faiéte,  que  le  plus  hardy  d’à  pré- 
lent  ne  peut  librement  deflacher  fes  chauffes 
pour  chier  , craignant  de  rompre  fes  efguillet- 
tes.  O perte  des  pertes  ineflimables!  ô cruau- 
té defordonnée  ! le  moyen  que  ie  répare  celle 
faute  auant  le  iour  de  mon  trefpas  ! le  moyen 
que  i’en  falle  penitence  & fatiffaélion  ; ie  croy 
pour  moy  qu’il  eft  impoffible  : Touteffois  faut 
que  ie  fall'e  l'onner  la  trompette  par  tous  les 
cantons  de  l’vniuers  : Mandant  de  ma  part  à 
tous  qu’il  appartiendra,  que  ie  fuis  extrême- 
ment malade,  que  le  trefpas  me  talonne  pour 
faire  régner  Bacchus , fans  doubte  ce  fera  vne 
fatilïadion,  qui  confira  leur  douleur  en  Pefpe- 

rance  de  la  ioye,  & qui  plus  elt,  en  faifant  ama- 
de  honorable,  ie  promettray  de  mourir  en  bret 
pour  leur  vie,  regrettant  d’auoir  offenfé  l’hu- 
manité, & d’auoir  employé  les  humains  à mon 
feruice.  Où  feront  lors  les  cœurs  de  Barbana 
qui  me  donneront  pardon  ? Où  feront  les  re- 
froidis qui  ne  fe  difpoferont  à receuoir  hono- 
rablemét  Bacchus  ? Et  qui  n’auroit  l’oreille  pre- 
ite  pour  efcouter  ioyeufement  les  armonies 
de  fon  entree  ? J’en  ignore,  li  ce  ne  font  ceux 
qui  in  claujlro  beneferrato  récréant  Je  in  Bre- 
uiario.  Ce  n’efl  pas  tout  de  recognoiflre  que  i’ay 
bien  offenfé  en  ce  monde,  & de  promettre  de 
faire  penitence  de  ma  faute,  faut  à ce  coup  que 
ie  commence  d’y  fatilïaire,  en  faifant  efcrire 
aux  Notaires  les  claufes  de  mon  Teftament. 
Sus,  appreftez-vous  braues  goulus,  fortez  de 
vos  petits  magasins,  n’obligez  plus  les  pauures 
filles  de  fe  prefter  à vous , faute  d’auoir  de  la 
pecune  : venez  fidèlement  gaigner  voftre  vie 
pour  efcrire  ces  paroles. 

Primum  notifico  omnibus  Jingulifque  lenoni- 
bus  & pojleritati,  que  à caufe  de  appropinquatio- 
ne  mortismeæ  : Je  laiffe  au  temps  fes  pouuoirs& 
fes  authoritez,  au  foleil  sa  courfe  de  l’Orient,  à 
l’Occident,  & du  Midy  au  Septentrion  : aux  af- 
famez & à ceux  qui  ont  le  ventre  coufu  com- 
me la  marmite  des  Cordeliers,  mes  biens, 
moyens,  & facultez,  pour  dompter  patiem- 
ment leurs  appétits  : Aux  Allemans,  Flamans, 
Anglais  & Hollandois,  les  foupirs,  les  pleurs, 
& les  lamentations  : A mes  valets,  à ces  pauures 

gaftebleds  de  la  triftefle  abondamment,  vne 
forme  de  défefpoir,  & vn  efpoir  quant  & quât 
d’eftre  à iamais  tres-capables  macquereaux  : 
Aux  Chandelliers  & regrattiers  de  la  ville  vn 
morceau  de  mélancolie  for  le  cœur,  broyé  dans 
vn  bary  de  mouflarde  : à ceux  qui  m’ont  trop 
carelïez  des  chaudepilïes  à foifon  , & des  flux 
de  ventre  à grand  nombre  (i).  le  laifle  & refigne 
auiïi  par  ces  prefentes  à Bacchus  la  domina- 
tion de  mon  Empire  : aux  Iurez  de  meflier  de 
Pyurongnerie  , Ion  laid  & fon  doux  Nedar  ; 
aux  femmes  vn  elpoir  de  cacqueter  Jecunduni 
régulas  libertatis:  Comme  aux  lavandières,  aux 
porteufes  d’eau,  à celles  qui  vifitent  les  accou- 
chées : en  apres  à toutes  celles  qui  fe  méfient 
d’accomplir  les  petits  mignons  de  Venus;  Puis 
ie  lailfe  aux  Cabaretiers  la  richefl'e  is:  la  bom- 
bance : aux  Commillaires  des  quartiers,  le  foin 
de  vacquer  aux  captures  des  vurongnes,  qui 
enfanglantent  de  leur  fang  colleré  leurs  ha- 
bits & les  ruifleaux.  le  laifl'c  auffi  aux  cham- 
brières des  Bourgeois  vne  elperance  toute  en- 
tière de  boire  & humer  du  bouillon  Septem- 
bral  à foifon,  quand  elles  yront  à la  caue. 

Cefte  pauure  Dame  n’eult  pas  fl  toit  faid  ef- 
crire  ces  claules  aux  Notaires,  qu’ù  l’inflant  les 
abois  de  la  mort  la  lurprindrent,  dont  les  pau- 
ures  gaftebleds  furent  de  telle  forte  efpouuan- 
tez,  que  l’vn  comme  tout  defefperé  fe  print  à 
courir  vers  les  campagnes  des  Charonnes 
pour  prendre  les  moufehes  contre  le  mur, 
l’autre  vers  les  hauts  monts  Pyrenees,  pour  fe 

(1)  Doux  incommodités  les  plus  graves  qui  oient  pour 
cause  l’abus  de  la  bière.  (iVote  du  copiste.) 

nourrir  de  l’influence  des  nuages  : l’autre  à la 
montagne  des  Tartares,  l’autre  vers  le  pont  de 
la  Rochelle,  pour  aller  en  Italie  feruir  de  mac- 
quignon  aux  Courtifanes.  Ce  que  voyant  icel- 
le Dame,  encore  qu’elle  fuit  proche  de  fon 
dernier  foupir  : Elle  inuoqua  les  bons  bibe- 
rons de  ce  liecle  de  lecourir  fes  valets  en  toutes 
fortes  de  neceflitez  qui  leur  pourraient  par  cy 
apres  arriuer  pour  fon  abfence,  de  laquelle 
prière  efmeu  le  plus  fuperlicocantius  de  tauer- 
nis,  & ù rail'on  de  la  bonne  chere  qu’il  auoit  faid 
auec  elle,  il  luy  promût  in  bona  fide,  que  tout 
ainfi  qu’il  les  auoit  fecourus  ’ pendant  fa  vie, 
qu’il  en  ferait  tout  autant  apres  fa  mort.  Ce 
qui  refolut  abfolument  Madame  la  Biere  au 
trefpas,  fans  couuer  aucun  regret,  & Meilleurs 
les  gaflebleds,  autrement  did  les  brafïeurs,  à fe 
refiouyr  totalement,  efperant  que  fi  iamais  ils 
auoient  efté  macquereaux  en  cachette,  qu’ils  le 
feraient  par  cy  apres  tous  diuulguez,  & que  par 
ce  moyen  ils  acquelleroient  tant  de  renom , 
que  le  plus  braue  porcher  de  la  terre  ferait  in- 
digne de  les  approcher,  fils  ne  difoient  bien 
en  leur  gorge.  Courage,  pour  vn  perdu  deux 
recouuerts  : refiouyffez-vous , bons  biberons, 
faides  toufiours  gaudeamus;  châtez  Te  Deum 
laudamus , puis  que  vous  auez  le  moyen  de  fai- 
re ruby  fur  l’ongle  : Ne  pleurez,  ne  pleurez 
point  la  mort  & trefpas  de  la  Biere,  car  c’eftoit 
voftre  propre  mort  que  fa  vie , & voftre  vie 
que  fon  trefpas  : fi  vous  elles  feulement  fils  de 
bourreliers,  croyez  que  vollre  aualoire  fera  en- 

foneee.  Danl'ez,  danfez  les  branlles  du  gallima- 
tias,  les  Canaries  du  Pantalon  de  befogneufe, 
& vous  recognoiftrez  à la  fin  qu’il  n’y  a eu 
mort  tant  mortelle  qui  ne  vous  l'oit  vne  relur- 
reétion. 

Ha!  mon  mignon,  mon  potellé,  mon  go- 
guclu,  mon  petit  fils  de  Sylenc,  où  retardois- 
tu  fi  long  temps  fans  faire  paroiftre  ton  cou- 
rage ? Que  failois-tu  tant  caché  dans  la  brayet- 
te  de  ton  pere,  que  ne  venois  tu  pilTer  dans 
nos  bouches,  fans  permettre  de  nous  lailïer 
boire  du  pilïat  ? Craignois-tu  que  l’on  te  prin- 
fe  par  les  cornes,  comme  l’on  fai£l  ù quelques 
cornards  ? Craignois  tu  que  l’on  fille  vne  tri- 
calTee  ou  vne  poyurade  de  tes  fell’es  ù faute 
de  Lappins  de  garennes?  Non,  non  tu  ne  de- 
uois  point  craindre  telle  guerre,  Cerès  efl  allez 
fertille,  nous  ne  manquions  de  rien,  Dieu  mer- 
cy,  linon  que  de  ton  bo  vifage,  vifage  beau  , vi- 
fage  rubicon  , vifage  que  i’honore  comme  les 
entrailles  d’vn  pot  de  vin,  vifage  plus  vermeil 
que  la  rofe,  plus  précieux  que  le  diamant, 
plus  majeflueux  que  toute  la  bière  du  monde.  Bac- 
chus  mon  efpoir,  mon  fupport,  mon  plaifir , 
le  ferme  pillier  de  ma  vie,  apprclfe  toi  ie  te  prie, 
depefehe  toy  de  t’orner  de  tes  veftemens  roy- 
aux, pour  entrer  diligemment  en  pompe  dans  la 
France  : chacun  foufpire,  chacun  languit,  bret 
chacun  Pen  va  mourant  fi  tu  ne  fais  tes  depef- 
ches  : alïeure  toy  fur  ma  parole  que  chacun 
pour  ton  entree  prépare  fon  arquebufe  gucu- 
lantique,  afin  que  ta  mèche  la  fallc  peter.  Vou- 

drois-tu  vn  plus  grand  honneur  receuoir  ? 
Voudrois-tu  vne  plus  belle  afleu rance  ? Quand 
ce  ne  feroit  que  les  bragardilïimes  crocheteurs 
ou  portefaix  de  Paris,  ils  ont  allez  de  courage 
pour  fouflenir  ton  honneur  iufqu’au  creué  : & 
qui  plus  efl,  fils  n’en  efloient  allez  capables,  ie 
fcay  qu’il  y a toufiours  plufieurs  Threforiers 
du  magafin  de  la  derine  foubs-terraine,  autre- 
ment de  la  finance  des  priuez,  qui  fe  difpofe- 
ront  à ton  feruice,  & qui  mettront  par  eferit 
pour  ton  refpeft,  la  méthode  de  caufa  inebriâ- 
din  en  des  SS.  abrégez.  Songe  donc  à ce  qui  eft 
necellaire,  tant  pour  toy  que  pour  autruy  ; fon- 
ge  qu’il  faut  eltre  charitable  comme  les  bon- 
nes femmes  de  ce  temps  qui  logent  volon- 
tiers les  aueugles  : Songe  que  ie  te  dis  Adieu 
iusques  à la  première  reueuë,  efperant  que  ma 
fidelité  caufera  les  bons  biberons  de  te  refpe- 
tter  à iamais  pour  vn  Prince  fouuerain. 

EPITAPHE. 


EN  ce  tombeau  vne  Biere  repoie , 
Qui  de  la  mort  de  plufieurs  efl  la  caufe 
Et  qui  n’a  fceu  iamais  en  fon  viuant 
Rien  dans  le  corps  y loger  que  du  vent  : 
Partant,  brafleur,  qui  fuyuez  ce  paflage, 
De  fon  trefpas  n’a ttri fiez  le  courage , 
Car  vous  verrez  que  les  fils  de  Bacchus 
Vous  pillcroient  comme  vn  pot  de  verjus. 


FIN. 

